**Likumprojekta "Grozījumi Finanšu instrumentu tirgus likumā" sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Likumprojekta mērķis ir izslēgt no Finanšu instrumentu tirgus likuma regulējumu par akcionāru sapulču sasaukšanu un sapulcē pieņemto lēmumu publiskošanu un ietvert to Komerclikumā. Tas nodrošina, ka visas vispārējās normas, kas attiecas uz akcionāru sapulcēm, ir vienā normatīvajā aktā.Vienlaikus Finanšu instrumentu tirgus likumā tiek saglabāta speciālā kārtība par paziņojuma par akcionāru sapulces, lēmumu projektu un sapulcē pieņemto lēmumu publiskošanu oficiālajā regulētās informācijas glabāšanas sistēmā.Likuma spēkā stāšanās paredzēta 2023. gada 1. jūlijā. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Tieslietu ministrijas iniciatīva. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Akcionāru sapulču sasaukšanas (tajā skaitā, sapulcē izskatāmo dokumentu pieejamības), norises, protokolēšanas un sapulcē pieņemto lēmumu pieejamības kārtība ir noteikta Komerclikumā. Vienlaikus tām akciju sabiedrībām, kuru akcijas ir iekļautas regulētajā tirgū, ir piemērojamas arī speciālās tiesību normas, kas iekļautas Finanšu instrumentu tirgus likumā. Tādējādi akciju sabiedrībām, kuru akcijas ir iekļautas regulētajā tirgū, ir jāpiemēro divu normatīvo aktu prasības, organizējot akcionāru sapulces. Tas nereti rada praktiskas grūtības ar attiecīgo tiesību normu piemērošanu un apgrūtina izpratni par abu likumu regulējumu savstarpēju piemērošanu.Kā pirmais solis uz normatīvā regulējuma par akcionāru sapulcēm konsolidāciju un modernizāciju 2020. gada sākumā Komerclikumā tika iestrādātas normas par attālinātām akcionāru sapulcēm[[1]](#footnote-1). Šis regulējums tika balstīts uz Finanšu instrumentu tirgus likumā paredzēto, vienlaikus to modernizējot un paredzot plašākas akcionāru tiesības attālinātai dalībai un balsošanai akcionāru sapulcē. Noslēdzot pirmo konsolidācijas soli, no Finanšu instrumentu tirgus likuma ir izslēdzamas normas, kas regulē akcionāru tiesības sabiedrības statūtos paredzēt attālinātās dalības un balsošanas noteikumus.Savukārt, lai pilnībā pabeigtu normatīvā regulējuma par akcionāru sapulcēm konsolidāciju un modernizāciju, ir izstrādāts šis likumprojekts, ar kuru no Finanšu instrumentu tirgus likuma tiek izslēgtas normas par akcionāru sapulcēm (izņemot speciālo kārtību par informācijas publiskošanu oficiālajā regulētās informācijas glabāšanas sistēmā (https://csri.investinfo.lv/lv/)), un likumprojekts "Grozījumi Komerclikumā".Finanšu instrumentu tirgus likumā tiek saglabāta speciālā kārtība par paziņojuma par akcionāru sapulces, lēmumu projektu un sapulcē pieņemto lēmumu publiskošanu oficiālajā regulētās informācijas glabāšanas sistēmā, ņemot vērā Eiropas Parlamenta un Padomes 2004. gada 15. decembra direktīvas 2004/109/EK par atklātības prasību saskaņošanu attiecībā uz informāciju par emitentiem, kuru vērtspapīrus atļauts tirgot regulētā tirgū, un par grozījumiem Direktīvā 2001/34/EK prasības. No minētās direktīvas 17. panta prasības 2. punkta a)  apakšpunkta izriet, ka akcionāriem ir nodrošināma arī informācijas pieejamība par akcionāru sapulci un ka šī informācija pēc tās izplatīšanas tādā kārtībā, lai informācija sasniegtu iespējami plašu informācijas saņēmēju loku (kā to paredz direktīvas 21. panta 1. punkts), ir iesniedzama arī regulētās informācijas centralizētās glabāšanas sistēmā, kura Latvijā ir Finanšu un kapitāla tirgus komisijas uzturētā oficiālā regulētās informācijas glabāšanas sistēma.Līdz ar to kapitālsabiedrība, kuras akcijas ir iekļautas regulētajā tirgū, savu akcionāru sapulci izziņos, ievērojot Komerclikumā noteikto kartību un termiņu (paziņojumu par akcionāru sapulci ievietos savā mājaslapā internetā un nosūtīs centrālajam vērtspapīru depozitārijam) un pēc sapulces izziņošanas informāciju par akcionāru sapulces laiku un norises vietu, un darba kārtību ievietos arī oficiālajā regulētās informācijas glabāšanas sistēmā. |
| 3. | Projekta izstrādē iesaistītās institūcijas un publiskas personas kapitālsabiedrības | Tieslietu ministrija, Finanšu ministrija, Finanšu un kapitāla tirgus komisija, Nasdaq CSD SE. |
| 4. | Cita informācija | Nav. |
|   |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Akciju sabiedrības, kuru akcijas ir iekļautas regulētajā tirgū Latvijā –17 akciju sabiedrības.  |
| 2. | Tiesiskā regulējuma ietekme uz tautsaimniecību un administratīvo slogu | Ņemot vērā, ka tiesību normas par akcionāru sapulcēm netiek mainītas pēc būtības, bet gan pārnestas uz Komerclikumu, ar likumprojektu netiek mainītas prasības, kas attiecināmas uz akciju sabiedrību, kuru akcijas ir iekļautas regulētajā tirgū Latvijā, akcionāru sapulču organizēšanu un norisi. Līdz ar to likumprojekts nemaina administratīvo slogu, kas tiek radīts akciju sabiedrībai.  |
| 3. | Administratīvo izmaksu monetārs novērtējums | Likumprojekts šo jomu neskar. |
| 4. | Atbilstības izmaksu monetārs novērtējums | Likumprojekts šo jomu neskar. |
| 5. | Cita informācija | Nav. |
|  |
| **III. Tiesību akta projekta ietekme uz valsts budžetu un pašvaldību budžetiem** |
| Likumprojekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Likumprojekts "Grozījumi Komerclikumā", kas noteic akcionāru sapulču sasaukšanas kārtību, sapulcē izskatāmo dokumentu pieejamību, papildu darba kārtības jautājumu un lēmumprojektu iesniegšanas kārtību, kā arī sapulces lēmumu pieejamību. |
| 2. | Atbildīgā institūcija | Tieslietu ministrija. |
| 3. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | No Finanšu instrumentu tirgus likuma tiek izslēgtas normas, ar kurām tika ieviestas Eiropas Parlamenta un Padomes 2007. gada 11. jūlija direktīvas [2007/36/EK](http://eur-lex.europa.eu/eli/dir/2007/36/oj/?locale=LV) par biržu sarakstos iekļautu sabiedrību akcionāru konkrētu tiesību izmantošanu prasības. Tiesību normas minētās direktīvas prasību ieviešanai tiek pārnestas uz Komerclikumu. Līdz ar to direktīvas prasības būs pilnībā ieviesta ar attiecīgiem grozījumiem Komerclikumā.  |
| 2. | Citas starptautiskās saistības | Nav attiecināms. |
| 3. | Cita informācija | Nav. |
| **1. tabulaTiesību akta projekta atbilstība ES tiesību aktiem** |
| Likumprojekts šo jomu neskar. |
| **2. tabulaAr tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.Pasākumi šo saistību izpildei** |
| Likumprojekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Pēc likumprojekta pieņemšanas, lai informētu sabiedrību par izmaiņām, sekos plašāki sabiedrības informēšanas pasākumi, ievietojot informāciju Tieslietu ministrijas un Finanšu un kapitāla tirgus komisijas tīmekļvietnē, kā arī sociālajos tīklos.  |
| 2. | Sabiedrības līdzdalība projekta izstrādē | Sabiedrības pārstāvji varēja līdzdarboties likumprojekta izstrādē, rakstveidā no 2021. gada 24. februāra līdz 12. martam sniedzot viedokļus par likumprojektu. Paziņojums par sabiedrības līdzdalības iespējam tika publicēts Tieslietu ministrijas (<https://www.tm.gov.lv/lv/pazinojums-par-lidzdalibas-iespejam-likumprojektu-grozijumi-komerclikuma-grozijumi-likuma-par-latvijas-republikas-uznemumu-registru-grozijumi-komerckilas-likuma-un-grozijumi-finansu-instrumentu-tirgus-likuma-izstrades-procesa>) un Valsts kancelejas tīmekļvietnē. |
| 3. | Sabiedrības līdzdalības rezultāti | Sabiedrības pārstāvju iebildumi un priekšlikumi nav saņemti.  |
| 4. | Cita informācija | Pieņemtais likums tiks izsludināts, to publicējot oficiālajā izdevumā "Latvijas Vēstnesis" ([www.vestnesis.lv](http://www.vestnesis.lv)), kā arī sistematizēts būs pieejams bezmaksas normatīvo aktu datu bāzē www.likumi.lv. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| Likumprojekts šo jomu neskar. |

Iesniedzējs:

Tieslietu ministrijas

valsts sekretārs Raivis Kronbergs

*Lielkalne 67036949*

baiba.lielkalne@tm.gov.lv

1. 2020. gada 20. marta likums "Grozījumi Komerclikumā". https://likumi.lv/ta/id/313376 [↑](#footnote-ref-1)